ওই উপত্যকায় মুসলমানদের জীবন আরো করুণ হয়ে পড়ে। এমন অনেক দিন গেছে যেদিন একজন মুসলমান সারাদিন একটিমাত্র খেজুর খেয়ে বেঁচে থেকেছেন। ক্ষুধার্ত শিশুদের কান্নার রোল শোয়াবে আবি তালেবের আশপাশের মানুষের কাছে সহনীয় হয়ে উঠেছিল। আল্লাহর রাসূল (সা.) ওই কঠিন পরিস্থিতিতে অদ্ভুত ধীরস্থীর ও শান্তভাবে মুসলমানদেরকে ধৈর্য ধরার আহ্বান জানান। বহুবার তিনি নিজের জন্য বরাদ্দকৃত খাবার অন্যকে দিয়ে নিজে উপোস থেকেছেন। শোয়াবে আবি তালেবে রাসূলুল্লাহ (সা.)’র সবচেয়ে বেদনাদায়ক স্মৃতি ছিল সহধর্মিনী ও কঠিন দিনের সবচেয়ে আপনজন বিবি খাদিজা সালামুল্লাহি আলাইহার মৃত্যু। বিবি খাদিজার মৃত্যুর কিছুদিন পর রাসূলের চাচা এবং তার অন্যতম প্রধান আশ্রয়স্থল আবু তালেবও ইন্তেকাল করেন। এই দুই ব্যক্তিত্বের ইন্তেকালের কারণে রিসালাতের দশম বছরকে ‘আম্মুল হাজেন’ বা ‘দুঃখের বছর’ হিসেবে অভিহিত করা হয়।